میرے رشک قمر (گیت)

میرے رشک قمر ایک غزلیہ قوالی ہے جس کو فنا بلند شہری نے لکھا ہے اور مشہور صوفی قوالی گلوکار نصرت فتح علی خان نے اس قوالی کی آہنگ سازی کی ہے۔ یہ سب سے پہلے سنہ 1988ء کو منظر عام پر پیش کیا گیا۔ اس کے بعد اس کے بھتیجے راحت فتح علی خان نے کئی بار موسیقی کی مجالس میں اس کی نغمہ سرائی کی۔

گیت کا مکمل نسخہ 
میرے رشکِ قمر
تُو نے پہلی نظر
جب نظر سے ملائی
مزا آگیا

برق سی گِر گئی
کام ہی کر گئی
آگ ایسی لگائی
مزا آگیا

جام میں گھول کر
حُسن کی مستیاں
چاندنی مُسکرائی
مزا آگیا

چاند کے سائے میں
اے میرے ساقیا
تُو نے ایسی پلائی
مزا آگیا

نشہ شیشے میں انگڑائی لینے لگا
بزمِ رِنداں میں ساغر کھنکنے لگے
مئے کدے پہ برسنے لگیں مستیاں
جب گھٹا گِر کے چھائی
مزا آگیا

بے حجابانہ وہ سامنے آ گئے
اور جوانی جوانی سے ٹکرا گئی
آنکھ اُن کی لڑی یُوں میری آنکھ سے
دیکھ کر یہ لڑائی
مزا آگیا

آنکھ میں تھی حیا ہر ملاقات پر
سُرخ عارض ہوئے وصل کی بات پر
اُس نے شرما کے میرے سوالات پہ
ایسے گردن جُھکائی
مزا آگیا

شیخ صاحب کا اِیماں بِک ہی گیا
دیکھ کر حُسنِ ساقی پگھل ہی گیا
آج سے پہلے یہ کتنے مغرور تھے
لُٹ گئی پارسائی
مزا آگیا

اے فناؔ شکر ہے آج بعدِ فنا
اُس نے رکھ لی میرے پیار کی آبرُو
اپنے ہاتھوں سے اُس نے مری قبر پر
چادرِ گُل چڑھائی
مزا آگیا

2013ء ری مکس 

گیت میرے رشک قمر کو 5 اپریل 2013ء میں اے ون میلوڈی ماسٹر نے موسیقی البم ری فورمڈ کے لیے آمیختہ شکل میں آہنگ سازی کی ہے۔

2017ء فلمی ورژن

حوالہ جات

بیرونی روابط 
 
 
 
 میرے رشک قمر انگریزی ترجمے کے ساتھ

1988ء کے نغمے
اردو گیت
راحت فتح علی خان کے گیت
غزلیہ گیت
نصرت فتح علی خان کے گیت
ہندی فلمی گیت
ویکی ڈیٹا سے مطابقت رکھنے والی مختصر تفصیل